**Сөйлеу тәжірибесі. Студенттердің өздік жұмысын орындауға әдістемелік ұсыныстар мен нұсқаулар**

Бастауыш топтарда тыңдалым курсының материалдары негізгі лексика грамматикалық курспен қатар жүруі тиіс.

Тыңдалымға үйрету немесе сөйлеуді түсініп қабылдау тіл үйренушілердің сөйлеу жаттығуларын және кейінгі аудиомәтіндерді аудитивтік қабылдауына дағдыландыруға бағытталады.

**Жаттығу жұмыстарының түрлері:**

1. жалпы аудитивтік дағдыларды дамыту;
2. Грамматикалық қиындықтарды жою жаттығулары;
3. Лексикалық қиындықтарды жою жаттығулары;
4. сөйлеу ағымын қабылдау жаттығулары;
5. мағыналық мәліметтердің түлі категорияларын анықтау;
6. аудитивтік жадыны дамыту, логикалық ойлауын дамыту: көңіл аударту, елестету жаттығулары;
7. сөйлеу жаттығулары;
8. аудиомәтінмен жұмыс;
9. **Жалпы аудитивтік дағдыларды дамытуға арналған кейбір жаттығулар:**
* Естіген сөзде қанша дыбыс бар?
* Естіген сөздерді жуан, жіңішке дауысты дыбысқа байланысты топтастырыңыз.
* Сөздегі жуан дауысты дыбысты естісеңіз бір белгі, жіңішке болса екі белгі қойыңыз.
* Сөйлемде қанша сөз бар?
* Синоним, антоним сөздерді айтыңыз.
* Берілген тізімнен естіген сөздерді белгілеңіз.
1. **Грамматикалық қиындықтарды жою жаттығулары:**
* Естіген сөйлемнің қай шақта екенін айтыңыз.
* Сөйлемдегі бастауышты айтыңыз.
* Тәуелдік форманы айтыңыз.
* Дұрыс жалғанған жалғауды айтыңыз. Т.б.
1. **Лексикалық қиындықтарды жою жаттығулары:**
* Синоним, антоним сөздерді айтыңыз.
* Сөйлемді тыңдап жаңа сөзді мәнмәтін (контекст) бойынша түсініңіз.
* Сөйлемнің жалпы мағынасын түсініңіз.
* Естіген сөйлемді жазыңыз. Т.б.
* Естіген сөздердің аудармасын тізімнен көрсетіңіз.
1. **Сөйлеу ағымын қабылдау жаттығулары:**
* Екінші рет тыңдап бірінші тыңдаған сөйлемнен қандай айырмашылығы бар, немесе қандай сөз түсіп қалғанын айтыңыз.
* Сөйлемдердің ішінен артық сөйлемді табыңыз.
* Қолдарыңыздағы тізім бойынша естіген сөйлемнің ретін белгілеңіз
* Естіген сөйлемдерден адам аттарын жазыңыз. Т.б.
1. **Мағыналық мәліметтердің түрлі категорияларын анықтау:**
* Ауызша хабарламаны тыңдап, не туралы екенін айтыңыз.
* Мәтіннің жоспарын тыңдап , не туралы екенін айтыңыз.мәтіннің басын тыңдап, әрі қарай не болатынын айтып көріңіз.
* Сөйлемдерді тыңдап, логикалық тәртібін қапына келтіріңіз.
* Естіген мәліметтің кілт сөздерін табыңыз.
1. **Аудитивтік жадыны дамыту, логикалық ойлауын дамыту: көңіл аударту, елестету жаттығулары:**
* Мәтінді тыңдап, берілген суреттермен байланыстырыңыз.
* Сөйлемдерді тыңдап, бейнелеңіз немесе қай заттармен байланысты екенін айтыңыз.
* Диктордан кейін сөздер тізімін қайталаңыз.
* Диктордан кейін сөйлемді қайталаңыз.
* Карточкадағы сөйлеммен диктордың айтқан сөйлемдерін салыстырыңыз
1. **Сөйлеу жаттығулары:**
* Мәтіндерді тыңдап, сұрақтарға жауап беріңіз.
* Мәтіннің басын тыңдап аяғында не болатынын айтыңыз.
* Мәтінді тыңдап суретпен байланысты бөлігін айтып беріңіз.
* Мәтінді тыңдап жоспарын құрыңыз.
* Диалогты тыңдап мазмұнын айтыңыз.
1. **Аудиомәтінмен жұмыс:**
* Мәтін алды жұмыстар;
* Мәтінмен жұмыс;
* Мәтінен кейінгі жұмыстар.
1. №1 өздік жұмыс. Аудиодиалог. Танысу (диалог №1, №2, №3, №4). Берілген тапсырмаларды орындау; диалогтағы адам аттарын жазу; диалогтағы сөйлесу формасын белгілеу; диалогтың мазмұнын жазу.

№2 өздік жұмыс. Адиомәтін №1. Менің отбасым. Мәтіндер бойынша берілген тапсырмаларды орындау; жаңа сөздерді теріп жазу; мәтіндердегі сөйлем санын табу; мәтіннің логикалық құрылымын ретімен жазу; мәтіндердің мазмұнын айту.

3. №3 өздік жұмыс. Аудиомәтін №2. Менің пәтерім. Мәтіннің мазмұнын айту. Ауызша.

4. №4 өздік жұмыс. Аудиомәтін №3. Менің туған қалам. Мәтіннің мазмұнын айту. Ауызша. Сұрақтар жазу.

5. №5 өздік жұмыс. Аудиомәтін №4. Менің университетім. Мәтіннің мазмұнын айту. Ауызша. Сұрақтарға жауап беру.

6. №6 өздік жұмыс. Мультфильмді көріңіз. «Құйыршық». Берілген тапсырмаларды орныдау; жаңа сөздерді жазу; сұраулы сөйлемдерді теріп жазу; оқиғаның жоспарын құру; мультфильмнің мазмұнын айту.

7. №7 өздік жұмыс. Аудиомәтін. «Менің бір күнгі әрекетім». Мәтін бойынша тапсырмаларды орындау; мәтіндегі сөйлемдердің қай шақта берілгенін жазу; мәтіннің жоспарын құру; мәтіндегі жаңа сөздерді теріп жазу; олардың сөйлемдегі қолданылуына мысал жазу; кейіпкер туралы хабар жазу; мәтіннің мазмұнын айту.

**Ұсынылатын әдебиеттер:**

1. Мұсаева Г. Қазақ тілі. Базалық деңгей. – Астана, 2015. – 2 кітап.

2. Екшембеева Л., Мұсаева Г., Құрышжанова Ә. Алғашқы қадам. Кіріспе фонетикалық курс. 1998 ж. – Алматы, 1998. – 208 б.

3. Мұсаева Г.Ә. Қазақ тілі: аудио-визуалды курс. – Алматы, 2011.

4. Қазақ грамматикасы. – Алматы, 2002.

5. Күзекова З. Қазақ тілі практикумы (грамматикалық жаттығулар жинағы). – Астана, 2010.

6. Қазақ тiлi (қысқаша грамматикалық анықтағыш) / – Алматы: Мемлекеттік тілді дамыту институты, 2010. – 92 б.

7. Нұршайықова Ж.Ә.Мұсаева Г.Ә. Урмашев Б.А Мақашев Е.П. Қазақша үйренейік Электронды оқу құралы. ISBN 978-601-247-942-3 ББК 81.2 Каз-923 УДК 811.512.122.(075.8)

**Интернет-ресурстар:**

1. [www.til.gov.kz](http://www.til.gov.kz) (Ересектерге қазақ тілін жеделдетіп оқытуға арналған мультимедиалық кешен). – Алматы, 2010.

|  |  |
| --- | --- |
| Баға | бағалау |
| Үздік жұмыс | тақырыптың толық ашылуы, сонымен қатар білім алушы шығармашылық қабілеттерді білдіреді, теориялық материалды түсінеді, қолданады, сенімді фактілер мен дәлелдерді табады.  |
| Жақсы жұмыс | білім алушы жалпы тақырыпты ашып, аудио бойынша дәлелдерді баяндап, талдау, қорытынды жасайды, өз көзқарасын көрсетеді; жұмыс талаптарға сәйкес рәсімделген; |
| Қанағаттанарлық жұмыс | білім алушы тақырыпты үстіртін ашып, фактілерді үстіртін таңдап алған, қорытындылары қисынсыз жасалған, өз көзқарасын жеткілікті түрде анықтамайды, жұмысты ресімдеудің талаптарды сақтамайды; |
| Қанағаттанарлықсыз | тақырыпты ашуда елеулі кемшіліктер бар, жұмысты жазу мен ресімдеудің негізгі ережелерін бұзатын қателіктер жіберді. |